
1. [bookmark: _Toc27553203][bookmark: _Toc56662734]VISPĀRĪGĀ INFORMĀCIJA
1.1. [bookmark: _Toc59334718][bookmark: _Toc61422121]Iepirkumā lietotie termini 
Konkurss - „Degvielas un elektroenerģijas iegāde mazumtirdzniecībā un vairumtirdzniecībā transportlīdzekļiem”, identifikācijas numurs: AS LVM SP_2024_129_Ak.
Pasūtītājs:
	[bookmark: _Toc59334720][bookmark: _Toc61422123][bookmark: _Ref306093082]Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar akciju sabiedrības “Latvijas valsts meži” valdes priekšsēdētāja Pētera Putniņa 2024. gada 29. aprīļa rīkojumu Nr. 3.1-3_003e_101_24_119 Konkursa organizēšanai.
Komisijas kontaktpersona – Komisijas sekretāre Karīna Močane, elektroniskā pasta adrese: Iepirkumi_KV@lvm.lv; lvm@lvm.lv.
Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. 
EIS – valsts informācijas sistēmas “Elektronisko iepirkumu sistēma” e-konkursu apakšsistēma, kurā publicēta Konkursa dokumentācija (https://www.eis.gov.lv/EKEIS/Supplier/Procurement/122961). 
EVIPD – Eiropas vienotais iepirkuma procedūras dokuments.
Iepirkuma līgums – publisks pakalpojumu līgums, kuru pasūtītājs noslēdz ar pretendentu, kuram Konkursa rezultātā piešķirtas iepirkuma līguma slēgšanas tiesības.
LVM – akciju sabiedrība „Latvijas valsts meži”.
Nolikums – Konkursa nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 
PVN – pievienotās vērtības nodoklis.
Uzņēmējs vai Izpildītājs – pretendents, ar kuru noslēgts iepirkuma līgums.
VID – Latvijas Republikas Valsts ieņēmumu dienests.
Vispārīgā vienošanās – tāda vienošanās starp pasūtītāju un vienu vai vairākiem piegādātājiem, kuras mērķis ir noteikt un raksturot attiecīgā laikposmā slēdzamos iepirkuma līgumus un paredzēt noteikumus, saskaņā ar kuriem tie tiks slēgti (īpaši attiecībā uz cenām un apjomu).
Vispārīgās vienošanās dalībnieks – pretendents, ar kuru noslēgta vispārīgā vienošanās.
EUV – elektroniskā uzlādes vieta. 
1.2. Iepirkuma veids un piedāvājuma izvērtēšanas kritērijs
1.2.1.	Iepirkuma veids – atklāts konkurss PIL 8. panta pirmās daļas 1. punkta kārtībā.  
1.2.2.	Piedāvājuma izvērtēšanas kritērijs – saimnieciski visizdevīgākais piedāvājums, ņemot vērā cenu.
2. IEPIRKUMA PRIEKŠMETS
2.1. Iepirkuma priekšmets ir sadalīts 3 (trīs) iepirkuma daļās.
2.2. [bookmark: _Hlk55987007]Iepirkuma daļa Nr.1 – Degvielas iegāde (kā arī preču un pakalpojumu pārdošana) mazumtirdzniecības tīklā degvielas uzpildes stacijās Latvijas teritorijā, saskaņā ar tehniskajā specifikācijā (pielikums Nr.2) un vispārīgās vienošanās projektā (pielikums Nr.3) noteikto kārtību.
2.2.1. tiks noslēgta vispārīgā vienošanās ar ne vairāk kā 7 pretendentiem ar termiņu – 4 gadi;
2.2.2. viena gada apjoms – līdz 1 500 000 litri, aptuvenais sadalījums pa degvielas veidiem – dīzeļdegviela 90%, 95.markas benzīns 9%, autogāze – 1%.
2.2.3. [bookmark: _Hlk167090881]CPV klasifikatora kods: 09130000-9 Nafta un destilāti, papildus CPV kods 63712600-9 Automašīnu degvielas uzpildes pakalpojumi; 09134200-9 Dīzeļdegviela.
2.3. Iepirkuma daļā Nr.2 – Akcizētās dīzeļdegvielas piegāde pasūtītāja objektiem, saskaņā ar tehniskajā specifikācijā (pielikums Nr.4) un vispārīgās vienošanās projektā (pielikuma Nr.5) noteikto kārtību.
2.3.1. tiks noslēgta vispārīgā vienošanās ar ne vairāk kā 7 pretendentiem ar termiņu – 4 gadi;
2.3.2. viena gada apjoms – ap 150 000 litriem akcizētās dīzeļdegvielas gadā sešos piegādes punktos;
2.3.3. CPV klasifikatora kods: 09134200-9 Dīzeļdegviela, papildus CPV kods 63721100-0 Pakalpojumi degvielas iepildīšanai tvertnēs.
2.4. Iepirkuma daļā Nr.3 – Elektroenerģijas iegāde transportlīdzekļu uzlādēm mazumtirdzniecībā, saskaņā ar tehniskajā specifikācijā (pielikums Nr.6) un vispārīgās vienošanās projektā (pielikuma Nr.7) noteikto kārtību.
2.4.1. tiks noslēgta vispārīgā vienošanās ar ne vairāk kā 7 pretendentiem ar termiņu – 4 gadi;
2.4.2. viena gada apjoms – sākot no 40 000 kWh gadā.
2.4.3. CPV klasifikatora kods: 09310000-5 Elektrība.
2.5. Vispārīgās vienošanās izpildes vieta abās iepirkuma daļās: Latvija Republikas teritorija.
2.6. [bookmark: _Hlk44313280]Pretendents var iesniegt piedāvājumu par vienu vai vairākām iepirkuma daļām, bet tikai par visu konkrētās iepirkuma daļas iepirkuma priekšmeta apjomu. Pretendents var iesniegt tikai vienu piedāvājuma variantu.
2.7. Kopējā plānotā līguma summa: līdz 9 000 000 euro, neskaitot PVN:
2.7.1. Iepirkuma daļā Nr.1 – 8 000 000 euro, neskaitot PVN;
2.7.2. Iepirkuma daļā Nr.2 – 700 000 euro, neskaitot PVN;
2.7.3. Iepirkumu daļā Nr.3 – 300 000 euro, neieskaitot PVN.
2.8. Vispārīgās vienošanās izpildes kārtība noteikta iepirkuma nolikuma 8.sadaļā un iepirkuma nolikuma pielikumos Nr.3, Nr. 5 un Nr.7 pievienoto vispārīgo vienošanos projektos. 

3. NOLIKUMA SAŅEMŠANA, GROZĪJUMU VEIKŠANA UN PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
3.1. Nolikums ir brīvi un tieši elektroniski pieejams EIS.
3.2. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
3.3. Papildu informāciju par Nolikumā iekļautajām prasībām ieinteresētais piegādātājs pieprasa rakstveidā, iesniedzot EIS vai nosūtot elektroniski uz elektroniskā pasta adresi: Iepirkumi_KV@lvm.lv; lvm@lvm.lv. Šādā gadījumā informācijas pieprasījumā iekļaujama iepirkuma identifikācijas informācija (nosaukums un numurs) un precīza saziņas kontaktinformācija atbildes sniegšanai.
3.4. Komisija pēc ieinteresētā piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi pasūtītājs ievieto EIS.
4. [bookmark: _Toc27553205][bookmark: _Toc56662736]PIEDĀVĀJUMU IESNIEGŠANAS ATVĒRŠANAS KĀRTĪBA
4.1. Pretendents piedāvājumu iesniedz tikai elektroniski EIS līdz EIS noteiktajam termiņam.
4.2. Piedāvājumus atver vienlaikus EIS ne ātrāk kā četras stundas pēc Nolikuma 4.1. punktā noteiktā termiņa iestāšanās.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pasūtītājs publicē EIS piedāvājumu atvēršanas sanāksmes protokolu (Pretendenta nosaukums, piedāvājuma iesniegšanas datums un laiks) un Pretendentu finanšu piedāvājumu apkopojumu.

5. PRASĪBAS PIEDĀVĀJUMA NOFORMĒJUMAM
Pretendents piedāvājumu izstrādā un iesniedz elektroniski EIS, ievērojot šādus noteikumus:
5.1. aizpilda pie attiecīgās prasības EIS ievietotās veidnes atbilstoši Pasūtītāja norādītajam Microsoft Office 2010 (vai jaunākas programmatūras versijas) elektroniskā dokumenta formātam (DOCX, ODT, XLSX, PDF u.c.);
5.2. augšupielādējot datnes EIS, Pretendents atbild par dokumenta atvēršanas un nolasīšanas iespējām;
5.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.4. visus piedāvājumu veidojošos dokumentus Pretendents izstrādā elektroniski latviešu vai angļu valodā un noformē saskaņā ar Dokumentu juridiskā spēka likumu un Elektronisko dokumentu likumu;
5.5. dokumentiem svešvalodā, izņemot angļu valodu, (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.8. Pretendents paraksta piedāvājumu ar drošu elektronisko parakstu vai ar piedāvāto EIS parakstu;
5.9. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu.

6. [bookmark: _Toc27553206][bookmark: _Toc56662737]PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	PRETENDENTU ATLASES PRASĪBAS

	6.1. Pretendentu atlases prasības
	Iesniedzamie dokumenti un vērtēšanas kārtība

	6.1.1. Pretendents iesniedz pieteikumu dalībai Konkursā, norādot visu pieteikuma veidlapā prasīto informāciju un apliecinot, ka piekrīt dalībai Konkursā atbilstoši Nolikuma un pielikumu prasībām.	
	a) Pieteikums, kas izstrādāts atbilstoši Nolikuma 1. pielikuma veidnei.
Komisija pārbaudīs: pieteikumā iesniegtās informācijas atbilstību veidnē prasītajam; pieteikuma parakstītāja pārstāvības tiesības.

	6.1.2. Pretendents ir reģistrēts Latvijas Republikas Uzņēmumu reģistra komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām (neattiecas uz fiziskām personām). 
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.
b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	Prasības pretendenta profesionālajām spējām

	6.1.3. Pretendentam Latvijas Republikas normatīvajos tiesību aktos noteiktajā kārtībā ir izsniegta un derīga speciālā atļauja (licence) naftas produktu mazumtirdzniecībai (katrai degvielas uzpildes stacijai) (iepirkuma daļas Nr. 1 pretendentiem).
	a) Pretendenta atbilstību minētajai prasībai iepirkuma komisija pārbaudīs Valsts ieņēmumu dienesta mājas lapā pieejamajā speciālo atļauju (licenču) datu bāzē.

	6.1.4. Pretendentam Latvijas Republikas normatīvajos tiesību aktos noteiktajā kārtībā ir izsniegta un derīga speciālā atļauja akcīzes preču noliktavas turētāja darbībai (iepirkuma daļas Nr. 2 pretendentiem).
	a) Pretendenta atbilstību minētajai prasībai iepirkuma komisija pārbaudīs Valsts ieņēmumu dienesta mājas lapā pieejamajā speciālo atļauju (licenču) datu bāzē.

	6.1.5. Publiskajām elektromobiļu uzlādes vietām ir jāatbilst spēkā esošajiem Latvijas nacionālajiem standartiem, Latvijas nacionālā standarta statusā adaptētajiem Eiropas standartiem un citu starptautisko vai reģionālo standartizācijas organizāciju standartu u.c. normatīvo dokumentu prasībām, t.sk. MK noteikumiem Nr.78 "Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām"
	a)	Pretendenta atbilstību minētajai prasībai iepirkuma komisija pārbaudīs Latvijas Republikas publiskajās datu bāzēs.

	TEHNISKAIS PIEDĀVĀJUMS

	6.2. Tehniskā piedāvājuma prasība
	Iesniedzamie dokumenti

	6.2.1. Pretendents spēj un ir apņēmies izpildīt iepirkuma līguma un tehniskās specifikācijas prasības. Tehniskais piedāvājums atbilst Konkursa tehniskās specifikācijas prasībām.
	Tehniskais piedāvājums, kas sagatavots atbilstoši Nolikuma pielikumiem un ar ko apliecināta pretendenta spēja un apņemšanās izpildīt iepirkuma līguma un tehnisko specifikāciju prasības:
6.2.1.1. Iepirkuma daļā Nr. 1 pretendents iesniedz:
1) Tehnisko piedāvājumu – Pielikums Nr.2;
2) 	pretendenta piedāvāto DUS izvietojumu uz Latvijas kartes (kartes slāņi – galvenie autoceļi un pilsētas);
3) degvielas kredītkartes izmantošanas noteikumus;
4) ikmēneša rēķina un tā pārskata paraugu.

6.2.1.2. Iepirkuma daļā Nr. 2 pretendents iesniedz:
1) Tehnisko piedāvājumu – Pielikums Nr.4.

6.2.1.3. Iepirkuma daļā Nr. 3 pretendents iesniedz:”
1) Tehnisko piedāvājumu – Pielikums Nr.6;
2) [bookmark: _Hlk168385787]	pretendenta piedāvāto EUV izvietojumu uz Latvijas kartes (kartes slāņi – galvenie autoceļi un pilsētas);
3) RFID karte vai mobilās aplikācijas izmantošanas noteikumus;
4) ikmēneša rēķina un tā pārskata paraugu.

Aizpildot Tehnisko piedāvājuma formas, „Pretendenta piedāvājuma” ailēs, kurās nav speciāli norādīts uz sniedzamās informācijas saturu, ir pieļaujams norādīt tikai „Atbilst”, ja piedāvājums ir pilnībā identisks prasībai. Ja piedāvājums nav identisks prasībai, ailē detalizēti jāapraksta piedāvājums.

	FINANŠU PIEDĀVĀJUMS

	6.3. Finanšu piedāvājuma prasība
	Iesniedzamie dokumenti

	6.3.1. Finanšu piedāvājums sagatavots un aizpildīts atbilstoši nolikumam pievienotajām formām.
	a) Iepirkuma daļā Nr. 1 (atsevišķi dīzeļdegvielai, benzīnam, autogāzei un AdBlue) – Pielikums Nr.2;
b) Iepirkuma daļā Nr. 2 – Pielikums Nr.4;
c) Iepirkuma daļā Nr. 3 – Pielikums Nr. 6.
d) Finanšu piedāvājuma formā nedrīkst mainīt, nedrīkst papildināt un dzēst norādītās ailes.
e) Finanšu piedāvājumā norādītajās cenās iekļaujamas visas ar iepirkuma priekšmetu saistītās izmaksas, tajā skaitā nodokļi (izņemot PVN), kā arī visas ar to netieši saistītās izmaksas un paredzamie sadārdzinājumi. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Iepirkuma līguma noslēgšanas un tā darbības laikā.
f) Finanšu piedāvājumā visas cenas un summas jānorāda euro.
g) EIS sistēmā Finanšu piedāvājuma prasības ievadlaukā ir jānorāda piedāvātā iepirkuma daļas kopējā vērtējamā cena (EUR bez PVN).
h) Visas cenas norādāmas ar precizitāti četri cipari aiz komata.
i) Finanšu piedāvājumam jābūt Pretendenta vadītāja vai pilnvarotās personas (pievienojama pilnvaras kopija) parakstītam.
j) Pretendents var iesniegt tikai vienu finanšu piedāvājumu katrai iepirkuma daļai.
k) Pretendents var iesniegt piedāvājumu tikai par pilnu iepirkuma daļas apjomu.
Pretendents EIS norāda finanšu piedāvājuma iepirkuma daļas kopējo cenu, EUR, neieskaitot PVN.


	PRETENDENTU IZSLĒGŠANAS IEMESLI

	6.4. Pretendentu izslēgšanas iemesli
	Vērtēšanas kārtība

	6.4.1. Uz Pretendentu attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.
	a) PIL 42. pantā noteiktajā kārtībā un izvērtē pretendenta iesniegto pieteikumu, kas izstrādāts atbilstoši Nolikuma 1. pielikuma veidnei, ja uz pretendentu attiecināms kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem; 
b)  PIL 42. un 43. pantā noteiktajā kārtībā un izvērtē pretendenta iesniegtos pierādījumus uzticamības atjaunošanai, ja uz pretendentu attiecināms kāds no PIL 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem.

	6.4.2. Uz Pretendentu attiecināmas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas.
	Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.

	6.4.3. Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.
	Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.

	CITAS PRASĪBAS

	6.5. Citas prasības
	Iesniedzamie dokumenti un vērtēšanas kārtība

	6.5.1. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
6.5.2. Uz katru no piegādātāju apvienības dalībniekiem vai personālsabiedrības biedriem attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas, vai 2022. gada 8. aprīļa Eiropas Komisijas Padomes regulas (ES) 2022/576 5.k panta 1. punkta b) apakšpunktā noteiktās sankcijas.
	a)	Pretendents pieteikumā, kas izstrādāts atbilstoši Nolikuma 1. pielikuma veidnei, norāda attiecīgu informāciju par piegādātāju apvienību;
b)	Dokuments, apliecinot, ka visu Iepirkuma līguma izpildes laiku piegādātāju apvienības vai personālsabiedrības rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.5.3. Ja vispārīgās vienošanās izpildē pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā Iepirkuma līguma izpildē.
6.5.4. Ja apakšuzņēmēja sniedzamo pakalpojumu vērtība ir vismaz 10 000 EUR, uz apakšuzņēmēju attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli. 


	a) Pretendents pieteikumā, kas izstrādāts atbilstoši Nolikuma 1. pielikuma veidnei, norāda attiecīgu informāciju par piesaistīto apakšuzņēmēju;
b) Apakšuzņēmēja/ personas uz kuras spējām balstās apliecinājums, kas izstrādāts atbilstoši Nolikuma 8. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Vispārīgās vienošanās līguma izpildei nepieciešamie apakšuzņēmēja resursi.

	6.5.5. Ja Pretendents balstās uz citu personu tehniskajām un profesionālajām  iespējām, Pretendents apliecina, ka tā rīcībā būs attiecīgie resursi. 
6.5.6. Uz personu, uz kuras tehniskajām un profesionālajām  iespējām Pretendents balstās, attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli.
	a) Pretendents pieteikumā, kas izstrādāts atbilstoši Nolikuma 1. pielikuma veidnei, norāda attiecīgu informāciju;
b) Apakšuzņēmēja/ personas uz kuras spējām balstās, apliecinājums, kas izstrādāts atbilstoši Nolikuma 8. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Vispārīgās vienošanās līguma izpildei nepieciešamie apakšuzņēmēja resursi.
c) dokuments, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija);


	6.5.7. Pretendents var iesniegt EVIPD kā sākotnējo pierādījumu atbilstībai Nolikuma 6.1. punktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.
	a) EVIPD pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto apakšuzņēmēju, kura sniedzamo pakalpojumu vērtība ir vismaz 10 000 EUR. Pretendents un katrs piegādātāju apvienības vai personālsabiedrības dalībnieks vai biedrs, kā arī apakšuzņēmējs, kura sniedzamo pakalpojumu vērtība ir vismaz 10 000 EUR, aizpilda visas EVIPD sadaļas.
b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.


7. [bookmark: _Toc27553207][bookmark: _Toc56662738]PRETENDENTU UN PIEDĀVĀJUMU ATBILSTĪBAS PĀRBAUDE
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
7.2. Piedāvājumu noformējuma pārbaude
7.2.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.2.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
7.2.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.2.4. Komisija noraida Pretendenta piedāvājumu, ja:
7.2.4.1. iesniegtais piedāvājums ir bojāts vai nav atverams;
7.2.4.2. konstatē Nolikuma 5.3. punktā noteikto gadījumu;
7.2.4.3. iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.2.5. Komisija turpmāk noteiktajā secībā izvērtē, vai katra Pretendenta finanšu piedāvājums izstrādāts atbilstoši Nolikuma 6.3. punktā noteiktajām finanšu piedāvājuma prasībām, un noraida Pretendenta piedāvājumu, ja:
7.2.5.1. Pretendents iesniedz vairākus finanšu piedāvājumus;
7.2.5.2. Pretendents iesniedz piedāvājumu par nepilnu iepirkuma priekšmeta apjomu;
7.2.5.3. Pretendents finanšu piedāvājuma sagatavošanā neievēro Nolikuma 6.3. punktā noteikto kārtību vai finanšu piedāvājumā nav norādījis visu piedāvājuma vērtēšanai nepieciešamo informāciju.
7.3. Pretendentu atlase un piedāvājumu atbilstības pārbaude
7.3.1. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. punktā noteiktajām prasībām un piedāvājumu atbilstību Nolikuma 6.2. punktā noteiktajām prasībām.
7.3.2. Pretendenta neatbilstība Nolikuma 6.1. punktā noteiktajām prasībām vai piedāvājuma neatbilstība Nolikuma 6.2. punktā noteiktajām prasībām, vai Nolikumā noteiktās informācijas nesniegšana ir pamats Pretendenta piedāvājuma noraidīšanai.
7.4. Nepamatoti lētu piedāvājumu pārbaude 
Komisija veic nepamatoti lētu piedāvājumu pārbaudi PIL 53. pantā noteiktajā kārtībā.
7.5. Pretendenta, kuram būtu piešķiramas Iepirkuma līguma slēgšanas tiesības, noteikšana
7.5.1. Pasūtītājs pārbauda, vai piedāvājumā nav aritmētisku kļūdu, PIL 41. panta devītās daļas kārtībā.
7.5.2. Komisija, ņemot vērā aritmētisko kļūdu labojumus, ja tādi ir, sastāda piedāvājumu vērtēšanas tabulu, sakārtojot piedāvājumus dilstošā secībā pēc zemākas cenas.
7.5.3. Komisija nosaka pretendentu, kuram būtu piešķiramas Iepirkuma līguma slēgšanas tiesības atbilstoši saimnieciski izdevīgākā piedāvājuma kritērijam, līguma slēgšanas tiesības piešķirot pretendentam, kas iesniedzis zemāko kopējo vērtējamo cenu. 
7.5.4. Piedāvājuma izvēles kritērijs:
7.5.4.1. Iepirkuma daļā Nr.1 – saimnieciski izdevīgākais piedāvājums, ņemot vērā cenu un ar iepirkuma priekšmetu saistītus kvalitātes kritērijus;
7.5.4.2. Iepirkuma daļā Nr.2 – saimnieciski izdevīgākais piedāvājums, ņemot vērā cenu;
7.5.4.3. Iepirkuma daļā Nr.3 – saimnieciski izdevīgākais piedāvājums, ņemot vērā cenu un ar iepirkuma priekšmetu saistītus kvalitātes kritērijus;
7.6. Pēc pretendentu atlases, iepirkuma komisija vērtē saimnieciski visizdevīgāko piedāvājumu iepirkuma daļai Nr.1 atbilstoši šādiem piedāvājumu vērtēšanas kritērijiem:
	Nr.
	Kritēriji
	Maksimālais punktu skaits

	1
	Finanšu piedāvājuma vērtējums – vērtējamā degvielas cena: 
· Dīzeļdegvielas vērtējamā cena, EUR ar PVN/litrā, mazākajai 50 punkti;
· Benzīna vērtējamā cena, EUR ar PVN/litrā, mazākajai 6 punkti;
· Autogāzes vērtējamā cena, EUR ar PVN/litrā, mazākajai 1 punkts;
· AdBlue vērtējamā cena, EUR ar PVN litrā, mazākajai 1 punkts;
· Atlaides lielums satiksmes produktiem, lielākajai 1 punkts;
· Atlaides lielums automazgāšanai, lielākajai 1 punkts
	60

	2
	Tehniskā piedāvājuma vērtējums – DUS tīkla, preču un pakalpojumu kvantitatīvais vērtējums, lielākajam 40 punkti
	40

	 
	Kopā:
	100


7.6.1. Finanšu piedāvājumam dīzeļdegvielai ar vismazāko cenu tiks piešķirti 50 izdevīguma punkti. Pārējo pretendentu finanšu piedāvājumiem izdevīguma punkti tiks aprēķināti sekojoši: Punktu skaits =50 x (mazākā cena / izvērtējamā piedāvājuma cena);
7.6.2. Finanšu piedāvājumam benzīnam ar oktānskaitli 95 ar vismazāko cenu tiks piešķirti 6 izdevīguma punkti. Pārējo pretendentu finanšu piedāvājumiem izdevīguma punkti tiks aprēķināti sekojoši: Punktu skaits =6 x (mazākā cena / izvērtējamā piedāvājuma cena);
7.6.3. Finanšu piedāvājumam autogāzei ar vismazāko cenu tiks piešķirts 1 izdevīguma punkts. Pārējo pretendentu finanšu piedāvājumiem izdevīguma punkti tiks aprēķināti sekojoši: Punktu skaits =1 x (mazākā cena / izvērtējamā piedāvājuma cena);
7.6.4. Finanšu piedāvājumam AdBlue ar vismazāko cenu tiks piešķirts 1 izdevīguma punkts. Pārējo pretendentu finanšu piedāvājumiem izdevīguma punkti tiks aprēķināti sekojoši: Punktu skaits =1 x (mazākā cena / izvērtējamā piedāvājuma cena);
7.6.5. Piedāvājumam ar lielāko atlaidi satiksmes produktiem (Nolikuma 2.pielikuma 7.punkts) tiks piešķirts 1 izdevīguma punkts. Pārējo pretendentu tehniskajiem piedāvājumiem izdevīguma punkti tiks aprēķināti sekojoši: Punktu skaits =1 x (izvērtējamā tehniskā piedāvājuma atlaides lielums / labākā tehniskā piedāvājuma atlaides lielums).
7.6.6. Piedāvājumam ar lielāko atlaidi automazgāšanai (Nolikuma 2.pielikuma 8.punkts) tiks piešķirts 1 izdevīguma punkts. Pārējo pretendentu tehniskajiem piedāvājumiem izdevīguma punkti tiks aprēķināti sekojoši: Punktu skaits =1 x (izvērtējamā tehniskā piedāvājuma atlaides lielums / labākā tehniskā piedāvājuma atlaides lielums).
7.6.7. Tehniskajam piedāvājumam ar vislielāko punktu skaitu tiks piešķirti 40 izdevīguma punkti. Pārējo pretendentu tehniskajiem piedāvājumiem izdevīguma punkti tiks aprēķināti sekojoši: Punktu skaits =40 x (izvērtējamā tehniskā piedāvājuma punktu summa / labākā tehniskā piedāvājuma punktu summa).
7.7. Iepirkuma daļā Nr.1 par saimnieciski visizdevīgākajiem piedāvājumiem tiks izvēlēti 7 (septiņi) labākie piedāvājumi – piedāvājumi, kas atzīti par atbilstošiem tehniskās specifikācijas prasībām un kas būs ieguvuši vislielākos punktu skaitus.
7.8. Iepirkuma daļā Nr.2 par saimnieciski visizdevīgākajiem piedāvājumiem tiks atzīti 7 (septiņi) piedāvājumi, kas pilnībā atzīti par atbilstošiem tehniskās specifikācijas prasībām un būs piedāvājuši 7 (septiņas) zemākās vērtējamās cenas.
7.9. Pēc pretendentu atlases, iepirkuma komisija vērtē saimnieciski visizdevīgāko piedāvājumu iepirkuma daļai Nr.3 atbilstoši šādiem piedāvājumu vērtēšanas kritērijiem:
	Nr.
	Kritēriji
	Maksimālais punktu skaits

	1
	Finanšu piedāvājuma vērtējums – vērtējamās izmaksas elektromobiļa uzlādei uz 100 km, EUR ar PVN, lētākajam 50 punkti 
· 
	50

	2
	Tehniskā piedāvājuma vērtējums – Elektromobiļu uzlādes tīkla un pakalpojumu kvantitatīvais vērtējums, lielākajam 50 punkti
	50

	 
	Kopā:
	100


7.9.1. Finanšu piedāvājumam ar vismazākajām vidējām izmaksām uz nobrauktajiem 100km cenu tiks piešķirti 50 izdevīguma punkti. Pārējo pretendentu finanšu piedāvājumiem izdevīguma punkti tiks aprēķināti sekojoši: Punktu skaits =50 x (mazākā cena / izvērtējamā piedāvājuma cena);
7.9.2. Tehniskajam piedāvājumam ar vislielāko punktu skaitu tiks piešķirti 50 izdevīguma punkti. Pārējo pretendentu tehniskajiem piedāvājumiem izdevīguma punkti tiks aprēķināti sekojoši: Punktu skaits =50 x (izvērtējamā tehniskā piedāvājuma punktu summa / labākā tehniskā piedāvājuma punktu summa).
7.10. Iepirkuma daļā Nr.3 par saimnieciski visizdevīgākajiem piedāvājumiem tiks atzīti 7 (septiņi) piedāvājumi, kas pilnībā atzīti par atbilstošiem tehniskās specifikācijas prasībām un kas būs ieguvuši vislielākos punktu skaitus 
7.11. Ja atbilstoši noteiktajai piedāvājumu vērtēšanas kārtībai iepirkuma daļā Nr.1 vairāki pretendenti saņem vienādu punktu skaitu, par izšķirošo piedāvājumu izvēles kritēriju tiek noteikts finanšu piedāvājuma vērtējums.
7.12. Ja atbilstoši noteiktajai piedāvājumu vērtēšanas kārtībai iepirkuma daļā Nr.2 vairāki pretendenti saņem vienādu punktu skaitu, par izšķirošo piedāvājumu izvēles kritēriju tiek noteikts Publisko iepirkumu likuma 51.panta septītajā daļā noteiktais kritērijs.
7.13. Pretendentu izslēgšanas iemeslu pārbaude 
Komisija veic pretendentu izslēgšanas iemeslu pārbaudi Nolikuma 6.4. punktā noteiktajā kārtībā attiecībā uz Pretendentu, kuram būtu piešķiramas Iepirkuma līguma slēgšanas tiesības.
8. [bookmark: _Toc27553209][bookmark: _Toc56662740]LĒMUMA PIEŅEMŠANA PAR VISPĀRĪGĀS VIENOŠANĀS SLĒGŠANAS TIESĪBU PIEŠĶIRŠANU 
8.1. Komisija katrā iepirkuma priekšmeta pozīcijā lemj par Vispārīgās vienošanās slēgšanas tiesību piešķiršanu līdz septiņiem pretendentiem, kuriem atbilstoši Komisijas lēmumam būtu piešķiramas Vispārīgās vienošanās slēgšanas tiesības atbilstoši Nolikumā noteiktajām piedāvājuma noformējuma prasībām, Pretendenta kvalifikācijas prasībām un uz kuriem neattiecas Nolikuma 6.4. punktā un tā apakšpunktos paredzētie Pretendentu izslēgšanas noteikumi. 
8.2. [bookmark: _Toc56662741]Lēmumā, ar kuru tiek noteikts uzvarētājs, papildus norāda visus noraidītos Pretendentus un to noraidīšanas iemeslus, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības.
8.3. Par pieņemto lēmumu attiecībā par Vispārīgās vienošanā slēgšanas tiesību piešķiršanu Pasūtītājs trīs darba dienu laikā, nosūtot informāciju elektroniski, izmantojot drošu elektronisko parakstu, uz Pretendenta piedāvājumā norādīto elektroniskā pasta adresi informē visus Konkursa Pretendentus. Ja tehnisku iemeslu dēļ nosūtīt informāciju elektroniski nav iespējams, Pasūtītājs informāciju nosūta uz Pretendenta piedāvājumā norādīto pasta adresi. Kā arī savā pircēja profilā nodrošina brīvu un tiešu elektronisku piekļuvi minētajam lēmumam.
8.4. Ja izraudzītais Pretendents kādā no iepirkuma priekšmeta pozīcijām atsakās slēgt Vispārīgo vienošanos ar Pasūtītāju, Komisija pieņem lēmumu  attiecīgajā iepirkuma priekšmeta pozīcijā slēgt Vispārīgo vienošanos ar nākamo Pretendentu, kurš piedāvājis zemāko cenu, vai pārtraukt Konkursu attiecīgajā iepirkuma priekšmeta pozīcijā, neizvēloties nevienu piedāvājumu. 
8.5. Par atteikšanos slēgt Vispārīgo vienošanos ar Pasūtītāju uzskatāmi šādi gadījumi:
8.5.1. Pretendents rakstiski paziņo Komisijai par iesniegtā piedāvājuma atsaukšanu konkrētā iepirkuma priekšmeta pozīcijā;
8.5.2. Pretendents nenoslēdz Vispārīgo vienošanos Pasūtītāja paziņojumā par Vispārīgo vienošanos slēgšanu noteiktajā termiņā vai neatsūta Pasūtītājam ar drošu elektronisko parakstu (ar laika zīmogu), no savas puses parakstītu Vispārīgo vienošanos, ko Pretendents apņēmies, parakstot pieteikumu (Nolikuma 1.pielikums);
8.5.3. Nolikuma 9.4. punktā noteiktajā gadījumā.
8.6. Pirms lēmuma pieņemšanas par Vispārīgās vienošanās slēgšanu ar nākamo Pretendentu, kuram būtu piešķiramas Vispārīgās vienošanās slēgšanas tiesības, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt Konkursu attiecīgajā iepirkuma priekšmeta pozīcijā, neizvēloties nevienu piedāvājumu, ja nav citu pretendentu, kas atbilst Nolikuma prasībām.
9. VISPĀRĪGĀ VIENOŠANĀS
9.1. Vispārīgās vienošanās (pielikumi Nr.3, Nr.5 un Nr.7) tiek slēgtas ne agrāk kā nākamajā darba dienā pēc PIL noteiktā nogaidīšanas termiņa beigām. Ja tehniskās specifikācijas prasībām atbilstoši būs mazāk par 7 (septiņiem) piedāvājumiem iepirkuma daļās Nr.1, Nr.2 un Nr.3 – vispārīgā vienošanās tiek slēgta ar atbilstošo piedāvājumu pretendentiem.
9.2. Pasūtītājs slēgs Vispārīgās vienošanāss, pamatojoties uz Pretendentu piedāvājumiem, saskaņā ar Konkursa nolikumā izvirzītajiem noteikumiem un Vispārīgo vienošanos projektiem (Nolikuma 3, 5, 7. pielikumi). Slēdzot Vispārīgās vienošanās (tai skaitā Iepirkuma līgums) to noteikumi netiks mainīti.
9.3. Iebildumus par Vispārīgos vienošanos noteikumiem, iesniedz rakstveidā Konkursa nolikuma noteiktajā kārtībā. Pēc piedāvājumu iesniegšanas termiņa beigām iebildumi par konkursa Vispārīgo vienošanos projektiem netiks ņemti vērā.
9.4. Ja Konkursa uzvarētājs neparaksta Vispārīgo vienošanos piecu darba dienu laikā no Pasūtītāja elektroniska uzaicinājuma (uzaicinājums tiek nosūtīts uz Pretendenta pieteikumā norādīto oficiālo elektroniskā pasta adresi) nosūtīšanas brīža, tad Pasūtītājam ir tiesības PIL noteiktajā kārtībā pieņemt lēmumu slēgt Vispārīgo vienošanos ar nākamo Pretendentu, kura piedāvājums atbilst visām prasībām un ir saimnieciski visizdevīgākais piedāvājums ar viszemāko cenu attiecīgajā pozīcijā, vai pieņemt lēmumu pārtraukt Konkursu vai tā pozīciju, neizvēloties nevienu piedāvājumu. Ja nākamais izraudzītais Pretendents atsakās slēgt Vispārīgo vienošanos kādā no pozīcijām.
9.5. Vispārīgās vienošanās noteikumi attiecināmi uz visiem Vispārīgās vienošanās dalībniekiem vienlīdzīgi. 
9.6. Vispārīgās vienošanās izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Vispārīgās vienošanās vai iepirkuma līguma izpildē iespējama Publisko iepirkumu likuma un Vispārīgajā vienošanās noteiktajā kārtībā un gadījumos.
9.7. Pasūtītājam ir tiesības neslēgt Vispārīgo vienošanos vai iepirkuma līgumu, kā arī vienpusēji atkāpties no ar attiecīga Vispārīgās vienošanās dalībnieka slēgtas Vispārīgās vienošanās vai tās ietvaros slēgta iepirkuma līguma izpildes, ja Vispārīgo vienošanos vai tās ietvaros slēgtu iepirkuma līgumu nav iespējams izpildīt tādēļ, ka Pretendentam (Vispārīgās vienošanās dalībniekam) vai Starptautisko un Latvijas Republikas nacionālo sankciju likuma 11.1panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.8. Iepirkuma rezultātā noslēgtā Vispārīgā vienošanās un tās ietvaros noslēgtie iepirkuma līgumi ir vispārpieejama informācija Publisko iepirkumu likumā noteiktajā apjomā.
9.9. Pretendentam pirms Vispārīgās vienošanās noslēgšanas ir tiesības lūgt aizstāt šķīrējtiesas klauzulu, aizstājot ar strīdu atrisināšanu Latvijas Republikas tiesā. 
9.10. Pasūtītājs savā pircēja profilā EIS publicē noslēgto Vispārīgo vienošanos, Iepirkuma līgumu un tā grozījumus PIL noteiktajā apjomā.
9.11. Iesniedzot piedāvājumu, pretendents apliecina, ka ir iepazinies ar vispārīgās vienošanās projektu, pieņem tās noteikumus un gadījumā, ja tiks piešķirtas tiesības slēgt vispārīgo vienošanos, apliecina gatavību uzņemties un pildīt visas tajā paredzētās saistības.
9.12. Pretendents ar vispārīgo vienošanos pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas iepirkuma piedāvājumā, izņemot gadījumus, kad tas PIL noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Šis noteikums attiecas arī uz prasījumu tiesību cesiju. Trešās personas piesaistes gadījumā pretendents iesniedz Pasūtītājam trešās personas kvalifikācijas atbilstību apliecinošu dokumentu (atbilstoši Konkursa nolikuma noteikumiem) kopijas. Pretendents atbild par apakšuzņēmēja veiktajiem darbiem vispārīgās vienošanās izpildē.
9.13. Vispārīgā vienošanās iepirkuma daļā Nr.1 nosaka detalizētu preču un pakalpojumu saņemšanas kārtību un atbilstoši PIL 56.panta sestajā daļā noteiktajam atsevišķa piedāvājumu izvērtēšana un salīdzināšana vispārīgās vienošanās ietvaros netiks veikta. Iepirkumā paredzētās piegādes tiek veiktas vispārīgās vienošanas projektā (pielikums Nr.3) paredzētajā kārtībā.
9.14. Vispārīgā vienošanās iepirkuma daļā Nr.2 izpildes ietvaros tiks veikta atkārtota piedāvājumu salīdzināšana, atbilstoši vispārīgās vienošanās projektā (pielikums Nr.5) paredzētajai kārtībai.
9.15. Vispārīgā vienošanās iepirkuma daļā Nr.3 izpildes ietvaros tiks veikta atkārtota piedāvājumu salīdzināšana, atbilstoši vispārīgās vienošanās projektā (pielikums Nr.7) paredzētajai kārtībai.  
10. [bookmark: _Toc27553211][bookmark: _Toc56662742]KOMISIJAS TIESĪBAS UN PIENĀKUMI
10.1. Komisijai ir tiesības:
10.1.1. izdarīt grozījumus Nolikumā PIL 35.panta trešajā daļā noteiktajā kārtībā;
10.1.2. jebkurā Konkursa stadijā izslēgt Pretendentu no turpmākās dalības Konkursā un neizskatīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
10.1.3. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
10.1.4. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei vai piedāvājumu vērtēšanai;
10.1.5. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
10.1.6. piešķirt Vispārīgās vienošanās slēgšanas tiesības, izbeigt vai pārtraukt Konkursu, neizvēloties nevienu piedāvājumu.
10.2. Komisijas pienākumi:
10.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Konkursa rezultātu paziņošanai nesniegt informāciju par vērtēšanas procesu;
10.2.5. trīs darba dienu laikā vienlaikus informēt visus Pretendentus par Komisijas pieņemto lēmumu attiecībā uz Vispārīgās vienošanās slēgšanu, nosūtot informāciju elektroniski, izmantojot drošu elektronisko parakstu, uz Pretendenta piedāvājumā norādīto elektroniskā pasta adresi. Ja elektroniskā pasta adrese piedāvājumā nav norādīta, informāciju par rezultātiem nosūta uz Pretendenta piedāvājumā norādīto pasta adresi.
11. [bookmark: _Toc27553212][bookmark: _Toc56662743]PRETENDENTA TIESĪBAS UN PIENĀKUMI
11.1. Pretendenta tiesības: 
11.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu, rakstiski par to paziņojot Komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums;
11.1.2. Nolikumā noteiktajā kārtībā pieprasīt papildu informāciju par Nolikumu; 
11.1.3. sekot līdzi piedāvājumu atvēršanas procesam EIS sadaļā “Atvēršana”;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem;
11.1.5. gadījumos, kad iepirkuma komisija ir ieguvusi piedāvājuma vērtēšanai nepieciešamo informāciju publiskajās datubāzēs vai tiešsaistē attiecīgo iestāžu pārziņā esošajās informācijas sistēmās, iesniegt izziņu vai citu dokumentu par attiecīgo faktu, ja iepirkuma komisijas iepriekš iegūtā informācija neatbilst faktiskajai situācijai;
11.1.6. iesniegt Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10% no sniedzamo pakalpojumu vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
Minētā dokumenta veidlapa ir pieejama lietojot sekojošu saiti: http://eur-lex.europa.eu/legal-content/LV/TXT/PDF/?uri=CELEX:32016R0007&from=LV 
11.2. Pretendenta pienākumi:
11.2.1. Izstrādāt piedāvājumu atbilstoši Nolikuma noteikumiem, ievērojot Pasūtītāja norādījumus attiecībā uz Nolikumam pievienoto veidņu aizpildīšanu. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. reģistrēties EIS sistēmā (www.eis.gov.lv) saskaņā ar Valsts reģionālās attīstības aģentūras noteikumiem dalībai elektroniskajos iepirkumos.
11.2.3. piedāvājumu iesniegt elektroniski EIS sistēmas e-konkursu apakšsistēmā, ievērojot iepirkuma nolikuma un e-konkursu sistēmas lietošanas noteikumus.
11.2.4. uzņemties atbildību par visu piedāvājumā norādīto ziņu patiesumu;
11.2.5. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem;
11.2.6. iepirkuma komisijas noteiktajā termiņā sniegt atbildes uz iepirkuma komisijas pieprasījumiem, papildināt vai izskaidrot piedāvājumā iekļautos dokumentus un pamatot piedāvājuma atbilstību nolikuma prasībām;
11.2.7. saņemot uzaicinājumu slēgt vispārīgo vienošanos, Pasūtītāja uzaicinājumā norādītajā termiņā noslēgt vispārīgo vienošanos; 
11.2.8. [bookmark: _Toc27553213][bookmark: _Toc56662744][bookmark: _Ref306095720]nodrošināt informācijas (tajā skaitā, elektroniski parakstītas, izmantojot drošu elektronisko parakstu) saņemšanu uz pieteikumā norādīto elektroniskā pasta adresi, kā arī nepieciešamības gadījumā informēt par attiecīgās elektroniskā pasta adreses maiņu;
11.2.9. ievērot personas datu aizsardzības principus, piedāvājumā iekļaujot personas datus, nodrošinot to apstrādes tiesisko pamatu;
11.2.10. ievērot konkurences noteikumus, neizpaust konkurentiem informāciju par dalību Konkursā vai atturēšanos no tā, par piedāvājuma cenu, saturu un citiem noteikumiem;
11.2.11. neprasīt papildu informāciju par Konkursu personām, kuras nav norādītas Konkursa nolikumā, t.sk. Pasūtītāja darbiniekiem, ar kuriem bijusi sadarbība citu līgumu izpildes ietvaros;
11.2.12. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus.
12. PERSONAS DATU AIZSARDZĪBAS JAUTĀJUMI
12.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
12.2. Personas datu apstrādes pamatojums – iepirkuma procedūru īstenošana, vispārīgās vienošanās noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, vispārīgās vienošanās noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem.
12.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan vispārīgās vienošanās izpildē, ja ar pretendentu tiks noslēgts vispārīgā vienošanās, ir nodrošināts personas datu apstrādes tiesiskais pamats normatīvajos aktos noteiktajā kārtībā.
12.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan vispārīgās vienošanās izpildē, ja ar pretendentu tiks noslēgta vispārīgā vienošanās, informēšanu par paredzēto personas datu apstrādi.
12.5. Personas datu apstrādes pārzinis: AS “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015. AS “Latvijas valsts meži” fizisko personu datu apstrādes pamatprincipi ir noteikti AS “Latvijas valsts meži” Privātuma politikā (pieejama: https://www.lvm.lv/privatuma-politika). 
13. [bookmark: _Toc27553214][bookmark: _Toc56662745]AS “LATVIJAS VALSTS MEŽI” IEPIRKUMU ĒTIKAS PRINCIPI
13.1. AS “Latvijas valsts meži” iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī godīguma un ētikas standartus.
13.2. AS “Latvijas valsts meži” iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un AS “Latvijas valsts meži” finanšu līdzekļu efektīvu izmantošanu.
13.3. AS “Latvijas valsts meži” par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām. Sadarbības kārtība iepirkumā starp AS “Latvijas valsts meži” un piegādātājiem, kā arī kārtībā, kādā risināmi jautājumi par piegādātāja dalību iepirkumā, paredzēti iepirkuma dokumentācijā un publisko iepirkumu reglamentējošajos normatīvajos aktos. 
13.4. AS “Latvijas valsts meži” nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan iepirkuma norises laikā, gan vispārīgās vienošanās izpildes laikā. Piedaloties AS “Latvijas valsts meži” iepirkumā, pretendents apzinās, ka jebkura tā rīcība, tajā skaitā saziņa ar AS “Latvijas valsts meži” darbiniekiem, var tik pakļauta tās tiesiskuma novērtējumam.  
13.5. AS “Latvijas valsts meži” sagaida, ka iepirkuma pretendenti (sadarbības partneri) apzinās un ievēro AS “Latvijas valsts meži” amatpersonām / iepirkuma komisijas locekļiem noteiktos interešu konflikta situāciju un dāvanu saņemšanas ierobežojumus. 
14. [bookmark: _Toc27553215][bookmark: _Toc56662746]PIELIKUMI:
[bookmark: _Hlk56669723]Pielikums Nr.1 – Pieteikums dalībai konkursā, paraugforma.
Pielikums Nr.2 – Tehniskā specifikācija/ tehniskais piedāvājums un Finanšu piedāvājums iepirkuma daļai Nr.1.
Pielikums Nr.3 – Vispārīgās vienošanās projekts iepirkuma daļai Nr.1.
Pielikums Nr.4 – Tehniskā specifikācija/ tehniskais piedāvājums un Finanšu piedāvājums iepirkuma daļai Nr.2.
Pielikums Nr.5 – Vispārīgās vienošanās projekts iepirkuma daļai Nr.2
Pielikums Nr.6 – Tehniskā specifikācija/ tehniskais piedāvājums un Finanšu piedāvājums iepirkuma daļai Nr.3.
Pielikums Nr.7 – Vispārīgās vienošanās projekts iepirkuma daļai Nr.3
Pielikums Nr.8 – Apakšuzņēmēja apliecinājums, paraugforma.

[bookmark: _Hlk5879011]Visi pielikumi ir iepirkuma nolikuma neatņemama sastāvdaļa un tajos norādītā informācija izskatāma kopsakarā ar iepirkuma nolikuma noteikumiem.
Pielikumu formu struktūra nav maināma, bet apjoms maināms pēc nepieciešamības

